Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: 1992. évi XXXVIII. törvény (a továbbiakban: Áht.) 90. §
Paragraph Index: 2415

(1) A mûködési engedély kiadására jogosult egészségügyi hatóság bírságot szab ki, ha az egészségügyi szolgáltató a 8. § (2) bekezdés d) pontjában, a 14. § (1)—(2) bekezdésében és a 18. § (1)—(2) bekezdésében elõírt bejelentési kötelezettségét elmulasztja vagy valótlan adat közlésével az egészségügyi hatóságot megtéveszti. A bírság legmagasabb összege természetes személy esetén a 22. § szerinti igazgatási szolgáltatási díjnak kétszerese, jogi személy vagy jogi személyiség nélküli szervezet esetén pedig ötszöröse. A bírság összegének megállapításához az igazgatási szolgáltatási díjnak a bírság kiszabásakor az egészségügyi szolgáltató valamennyi szolgáltatása alapján irányadó mértékét kell figyelembe venni.

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes